Паколькі вучняў на той час было вельмі шмат, то першы клас мы адвучыліся ў іншым, драўляным памяшканні. Другі наш здымак, ужо 27 выпускнікоў роднай школы, зрабілі праз 10 гадоў (30 чэрвеня 1973 года) ля галоўнага фасада школы напярэдадні ўрачыстай цырымоніі ўручэння атэстатаў сталасці, якая прайшла неўзабаве на сцэне тагачаснага Дома культуры. З той пары шмат часу праляцела, але дагэтуль удзячны лёсу і нашым дарагім педагогам, якія вывелі нас у людзі, далі нам трывалыя веды.